hy en hy hy hy hy hy hy hy hy hy hy hy hy fr hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy
Առակներ Նամակներ Սոնետներ Պատմություններ Բանաստեղծություններ Ստեղծագործություններ Վերլուծություններ Հետաքրքիր փաստեր Արտասահմանյան Գրականություն
► Մեռնող զգացմունքների վերջին հանգրվանն օտարությունն է, իսկ օտարանալուց առաջ չեն պայմանավորվում:
► Ցերեկը թույլ է: Ցերեկը թողնում է իրեն կուլ տան, ցերեկը մարդիկ դպրոցում են, համալսարանում, աշխատավայրում և ժամանակ չունի կյանքն իրենցով զբաղվելու:
► Նայել երկնքին միշտ, որովհետև երկնքում սխալները քիչ են: Նայել երկնքին ու աղոթել ծաղիկների հետ, ծաղիկների համար: Ծաղիկները մեզ երբեք չեն լքում, ծաղիկները մեզ հետ են միշտ, անգամ երբ հոգին զատվում է մարմնից և սիրելիդ շրջվում է, ծաղիկները շիրիմիդ են:
► Ես երազում եմ լողալ քո սենյակի առաստաղում: Ես ուզում եմ լինել դու և չբացատրել ոչ մի բան: Բացատրելուց, դրանից է սերը խամրում, վառվող զգացմունքի մեջ սիրուց շատ երևակայություն պիտի լինի:
► Կյանքն իրոք անհեթեթ կլիներ, եթե պատահականություններն իրոք լինեին պատահականություններ:
► Հիասթափությունը զարհուրելի հիվանդություն է:
► Մենք՝ մարդիկս, մի համր ու խուլ սովորություն ունենք՝ հավատալ առաջին անգամների հարատևությանը: Քավ լիցի, առաջին անգամները հազվադեպ են դառնում միակը։
► Ես ամսաթվերին չեմ հավատում, կարևորն այն է, որ ինչ-որ պահից ես սկսեցի հավատալ ինքս ինձ։
► Սենյակի պատերը խոր հոգոց հանեցին, որովհետև անտարբերությունը վերածվել էր երակների, ու պատերին ճաքեր էին առաջացել: Տունը քանդվում է:
► Որբանոցում բոլորս հավասար էինք: Դպրոցում ինձ հայերենի ուսուցչուհին շատ էր սիրում, բոլորից շատ: Որբանոցում բոլորից շատ չկար: Բոլորիս ճաշը հավասար էր: Բոլորիս ցավը հավասար էր: Սկզբում կողքինիս ճաշը աչքիս շատ էր թվում, իսկ հետո համակերպվեցի թվալու հետ: Մի անգամ ճաշս բերեցին, հետո հետ տարան. Ասացին` քեզ շատ էր լցվել, իսկ որբանոցում բոլորից շատ չկա...
► Երջանիկ պարոնները կին են սիրում, իսկ կանայք՝ երջանիկ պարոններին։
► Դրսում ամեն ինչ կարող է փոխվել, ու եղանակները կարող են անվերջ հաջորդել իրար, բայց ներսումդ ինչ-որ բան պիտի հաստատ անփոփոխ պահես։
► Հետաքրքիր է, չէ՞, աշխարհի միակ մանուշակագույն աչքերով շունն իմն է, իսկ նա կարոտել է քեզ՝ հասարակ շագանակագույն աչքեր ունեցող երիտասարդիդ։
► Սիրահարությունը հեշտ է գողանալ, որովհետև դրանից շատ կա: Փողոցներում, սրճարաններում, համալսարաններում և դպրոցներում, նույնիսկ այնտեղ, ուր սեր երբեք չի եղել, սիրահարություն կա: Մարդկանց համար որևէ բան խորապես զգալը դժվար է, այդ պատճառով մենք նախընտրում ենք այն, ինչ հեշտ է: Կամ չենք նախընտրում, և օրերից մի օր որևէ սրճարանում մեզ կհանդիպի մեկ այլ Հեսսե ու կգողանա մեր խորքը։
► Պետության անունից հիմա խոսում են բոլորը: Եթե մի օր պետությանը հերթ տան խոսքի, կսկսի նորմալ, մեր ուզածի նման աշխատել:
Հ.Գ. Եթե դուք ունեք մեջբերումներ դուրս՝ բերված այս գրքից, կարող եք ուղարկել մեզ հետադարձ կապով:
Էլիզա Մխիթարյան Ռոմանտիղմ Հայ գրող 21-րդ դար
Դիտեք ավելին Մեջբերումներ Գրքերից բաժնում
Վահան Տերյան «Աշնան երգ»
Էքզյուպերիի 5 գիրք, որոնք թարգմանվել են հայերեն
Առակ տղայի և ծառի մասին
Խերարդո Դիեգո «Դու ինձ սովորեցնում ես սիրել»
Համո Սահյան «Ես հարուստ էի»
Համո Մուրադյան «Դու իմ նկարչուհին էիր, իսկ ես՝ քո բնորդը»
Դանտե Ալիգիերի «Աստվածային կատակերգություն»-Բեռնել
բեռնեք մեր կայքի android հավելվածը. Google Play Store - ից
Ձեր հարցերը, մտահոգությունները կամ առաջարկությունները կարող եք ուղարկել grqamol@gmail.com էլեկտրոնային հասցեին, ինչպես նաև մեր ֆեյսբուքյան էջի հետադարձ կապին:
© 2013-2022 GRQAMOL.am , Բոլոր հեղինակային իրավունքները պաշտպանված են: Այլ կայքերում կամ հեռուստառադիոընթերցումներում մեջբերումներ անելիս հղումը Grqamol.am-ին պարտադիր է:
կայքի ստեղծումը և սպասարկումը՝ MAXARTS